b"\n_START_ARTICLE_\nProtectorat del Golf de Ben\xc3\xadn\n_START_PARAGRAPH_\nEl protectorat del Golf de Ben\xc3\xadn fou un protectorat brit\xc3\xa0nic establert formalment l'1 de febrer de 1852. El 6 d'agost de 1861 fou unit al Protectorat del Golf de Biafra amb el nom de Protectorats dels Golf de Biafra i de Ben\xc3\xadn sota autoritat del c\xc3\xb2nsol brit\xc3\xa0nic a Biafra (resident a Calabar).\n_START_SECTION_\nHist\xc3\xb2ria\n_START_PARAGRAPH_\nEl 26 de desembre de 1851 els brit\xc3\xa0nics van bombardejar Lagos i van obligar a fugir al rei Kosoko. Els brit\xc3\xa0nics van ocupar la poblaci\xc3\xb3 i van posar al tron a Akitoye. L'1 de febrer de 1852 els govern brit\xc3\xa0nic declarava el seu protectorat sobre tota la costa del golf de Ben\xc3\xadn (tres anys abans ja havia declarat el protectorat sobre la costa del golf de Biafra) sota l'autoritat d'un vicec\xc3\xb2nsol resident a Lagos dependent de superintendent de Port Clarence (Fernando Poo) fins al 1853 que fou nomenat un c\xc3\xb2nsol. Aquest protectorat es va estendre a diverses poblacions de la costa mitjan\xc3\xa7ant acords o per la for\xc3\xa7a, per\xc3\xb2 cal destacar que el regne de Ben\xc3\xadn va rebutjar el domini brit\xc3\xa0nic. El 6 d'agost de 1861 el rei de Lagos Dosunmo (successor d'Akitoye) fou deposat, i la poblaci\xc3\xb3 i el seu entorn annexionat i convertit en col\xc3\xb2nia, separada del protectorat, el qual al mateix dia fou unit al Protectorat del Golf de Biafra per formar el Protectorat dels Golfs de Biafra i Ben\xc3\xadn._NEWLINE_Per una historia m\xc3\xa9s detallada del per\xc3\xadode 1851-1861, vegeu Regne de Lagos."